【明報專訊】梁嘉琪為動畫電影《功夫熊貓4》新角色小真擔任粵語配音。她首次參與動畫配音感到興奮及緊張,因為跟平時表演不一樣,做演員可以用好多身體語言、面部表情及眼神幫助,但配音只得把聲,令她想如何可以表達得好些,幸好有配音領班教導。她指今次的角色比較古靈精怪,是她無接觸過的類型,有難度但又好好玩。
梁嘉琪日前與《功夫熊貓4》主角阿寶到戲院謝票,與觀眾互動及派禮物。她跟觀眾有不少交流,「散場時有好多觀眾走來同我講『原來你就係小真!開頭真的不認得你把聲,同你平時好不同』。我覺得好有滿足感,今次不是易容成功,而是易聲成功!」對於《功夫熊貓4》中最喜歡的一幕,她說:「當小真想做好事的時候卻質疑自己,擔心會不會太遲,阿寶就用一句說話鼓勵小真『做啱嘅事永遠都唔會遲』,這句說話不單止話畀小朋友聽,更多是話畀大人聽,因為有時大人去到一定的年紀,如果想改變時,會擔心太遲,但其實只要你認為是正確就不會太遲,所以我好鍾意這句說話。」
娛樂組